Oct 13,2018
ఐదేండ్లలో మార్కెట్లలోకి వస్తాం: శ్రీనివాస ఫార్మ్స్‌
నవతెలంగాణ, వాణిజ్య విభాగం: రోజూ క్రమం తప్పకుండా కోడిగుడ్డును ఆహారంలో తీసుకోవడం ద్వారా పౌష్టికాహార లోపాన్ని అధిగమించడంతో పాటు.. కీలక హృద్రోగాలకు కూడా దూరంగా ఉండొచ్చని పరిశోధనల్లో వెల్లడయిందని ఇంటర్‌నేషనల్‌ ఎగ్‌ కోఆర్డినేషన్‌ కమిటీ వైస్‌ చైర్మెన్‌, శ్రీనివాస ఫార్మ్స్‌ సంస్థ మేనేజింగ్‌ డైరెక్టర్‌ సురేశ్‌ చిట్టూరి తెలిపారు. దేశ పౌల్ట్రీ ఉత్పత్తిలో తమ సంస్థ చాలా నిర్మాణాత్మక పాత్ర పోషిస్తోందని ఆయన అన్నారు. రానున ఐదేండ్ల కాలంలో దాదాపు రూ.2000 కోట్ల టర్నోవర్‌ను అందుకోవడమే లక్ష్యంగా తాము కృషి చేస్తున్నామని ఆయన అన్నారు. ప్రపంచ- కోడి గుడ్డు దినో త్సవం సందర్భంగా ఆయన మాట్లాడుతూ వచ్చే ఆర్ధిక సంవత్సరంలో రూ.1,000 కోట్ల టర్నోవర్‌ అంచనా వేస్తున్నట్టుగా తెలిపారు.
మీ స్నేహితులకు రికమెండ్ చెయ్యండి